**Reckya Madougou** (s. 30. huhtikuuta 1974) on beniniläinen poliitikko. Hän oli presidentti Boni Yayin hallituksen ministeri kahdesti, ensin mikrorahoitus-, nuoriso- ja naisten ministerinä ja sen jälkeen oikeusministerinä.

Varhainen elämä
---------------

Reckya Madougou oli kiinnostunut peruskoulussa partiotoiminnasta. Vartuttuaan hän liittyi Nuorkauppakamarin (Jeune Chambre Internationale, JCI) Beninin osastoon, jonka varapuheenjohtaja hän toimi.

Madougou valmistui Institut National d'Economie -yliopistosta (nykyinen Ecole Nationale d'Economie Appliquée et de Management) Beninissä vuonna 1997. Hänelle myönnettiin kauppatekniikan tutkinto ISG Lillestä vuonna 1998, sitten kansainvälisen liiketoiminnan tohtorin tutkinto ylempien kansainvälisten opintojen instituutista vuonna 2000. Hänet valittiin edustamaan Beniniä vuoden 2007 kansainvälisessä vierailevassa johtajuusohjelmassa.

Ura
---

Reckya Madougou aloitti ammattiuransa osallistumalla Nasuba telecom LC 2 International -hankkeen kehittämiseen. Sitten hän eteni matkapuhelinoperaattori GSM BB Com:in myynti- ja markkinointiosastolle. Myöhemmin hänestä tuli Tunde Motorsin myynti- ja markkinointijohtaja, jolla on Volkswagenin tuotantolisenssi Beninissä. Vuonna 2006 hän perusti oman tutkimus- ja strategiakonsultointiyrityksen, International Key Consultingin.

### Poliittinen osallistuminen

Reckya Madougou aloitti ja johti kansalaisyhteiskunnan kampanjaa otsikolla "Älä koske perustuslakiini" ( ranskaksi: *Touche pas à ma Constitution*) Beninissä vuosina 2004–2006. Se innosti vastaavia kampanjoita Senegalissa, Burkina Fasossa ja Kamerunissa.

Madougou toimi hallituksessa vuosina 2008--2013. Hänet nimitettiin ensin mikrorahoitus-, nuoriso- ja naisministeriksi. Hänen aloittamansa ohjelmat auttoivat yli kahta miljoonaa edunsaajaa, jotka olivat enimmäkseen naisia, nuoria, pienyrittäjiä ja maanviljelijöitä. Sitten hänestä tuli oikeusministeri. Jätettyään Beninin hallituksen hänestä tuli Togon hallituksen erityisneuvonantaja.

Pidätys ja tuomio
-----------------

Les Démocrates -puolueen johtajana Reckya Madougou ilmoitti aikovansa osallistua 11. huhtikuuta 2021 järjestettävään Beninin presidentinvaaliin. Hänen ehdokkuutensa hylättiin, koska hän ei saanut 16 pormestarin tai parlamentin jäsenen tukea. Hänet pidätettiin 3. maaliskuuta 2021 järjestetyssä tapaamisessa toisen oppositiopoliitikon kanssa Porto-Novossa. Hallituksen edustaja syytti häntä "suunnitelmasta salamurhata useita poliitikkoja". Oikeudenkäyntipäivää ei ilmoitettu.

Reckya Madougou tuomittiin 11. joulukuuta 2021 vankeuteen 20 vuodeksi "osallisena terroristisiin tekoihin".

Madogoun asianajajat tuomitsivat 10. helmikuuta 2023 vierailukiellon, joka on annettu vangille ja entiselle ministerille. Samalla vaativat asiakkaansa vapauttamista YK:n ihmisoikeustyöryhmän päätöksen mukaisesti.

### Tuomion arviointia

Huhtikuun 2021 alussa Beninistä pakeni tuomari Essowe Batamoussi, joka haki turvapaikkaa Ranskasta. Hän sanoi työskennelleensä CRIET -tuomioistuimessa. Tuomarin mukaan Madogoun tapauksessaan ei ollut mitään, joka olisi oikeuttanut hänen pidättämisensä. Tuomarin mukaan: "Hänen tapauksessaan ei ollut oikeutta". Syytökset olivat hänen mukaansa valheellisia, traagisia ja täysin poliittisesti motivoituneita. Batamoussi kertoi, että tuomarit saivat uhkauksen: "Jos emme laittaisi häntä vankilaan, olisimme vaarassa."

Presidentti Talon painosti oikeusjärjestelmää tyrmäämään kaikki, jotka uhkasivat hänen valtaansa. Tuomari lähetti *The Washington Postille* luettelon 43 ihmisestä – aktivisteista, tutkijoista, poliitikoista – jotka kaikki oli vangittu Talonin toimikauden aikana. "En kestänyt sitä enää", tuomari sanoi. "Meidän piti olla itsenäisiä, mutta päinvastainen oli totta. Presidentti ei sietänyt vakavia vastaehdokkaita, ja Reckya oli yksi niistä."

Eräs Madogoun asianajajista sanoi, että kolme hallituksen kätyriä tuomitsi rouva Reckya Madougoun ilman asiakirjoja, ilman todisteita 20 vuodeksi vankeuteen. Hänen puolustusasianajajalleen annettiin aikaa puolustukseen viisi minuuttia.

Vaatimus vapauttamisesta
------------------------

Alioune Tine, Afrikajom Centerin perustaja ja YK:n riippumaton asiantuntija Malin ihmisoikeustilanteesta kehotti 29. maaliskuuta 2024 presidentti Patrice Talonia vapauttamaan välittömästi ja ehdoitta Reckya Madougoun. Hän vaati myös toisen Beninin poliittisen vangin Joël Aïvon vapauttamista. Alioune Tine perusteli vaatimustaan sillä, että he olivat tasavallan presidenttiehdokkaita ja presidentin vastustajia. Hän vahvisti myös: "Emme saa enää suvaita mantereella, että oppositiota tai poliittista toisinajattelua pidettäisiin rikoksena."

Julkaisut
---------

* *Soigner les certitudes* (Stephens Akploganin kanssa). Julkaisut Jean-Jacques Wuillaume, 2020.
* *Mon combat pour la parole : les défis d'une mobilisation citoyenne pour la promotion de la gouvernance démocratique*. L'Harmattan, 2008.

Katso myös
----------

* Joel Aivo

Lähteet
-------

1. 1 2 3 4 5  Gros plan : 5 choses à savoir sur Reckya Madougou, la femme qui pense Afrique *Actu Togo*.  30.1.2020.  Arkistoitu 10.4.2021. Viitattu 10.4.2021. (ranskaksi)
2. 1 2  DONNA: Reckya Madougou : la militante de la finance inclusive *Forbes Afrique*.  14.11.2016.  Arkistoitu 10.4.2021. Viitattu 9.3.2021. fr-FR
3. ↑  Développement de l’Afrique : Reckya Madougou, l’avocate de l’économie inclusive *ECONOMISTE*.  7.11.2019.  Arkistoitu 15.1.2021. Viitattu 10.4.2021. (ranskaksi)
4. 1 2  Albert Savana: Présidentielles Bénin: Reckya Madougou, candidate de l’économie inclusive *Financial Afrik*.  5.2.2021. Viitattu 10.4.2021. (ranskaksi)
5. ↑  AfricaNews: Benin opposition candidate jailed and accused of terrorism *Africanews*.  2021-03-08CET18:39:20+01:00. Viitattu 10.4.2021. (englanniksi)
6. ↑  Benin opposition leader Reckya Madougou sentenced to 20 years in prison *france24.com*.
7. ↑  Cochimau S. Houngbadji: Bénin: les avocats de Reckya Madougou dénoncent "l'interdiction de visite" à leur cliente *Benin Web TV*.  10.2.2023. Viitattu 11.2.2023. (ranskaksi)
8. 1 2 3  Submission to the 42nd Session of the Human Rights Council’s Universal Periodic Review Working Group 23 January - 3 February 2023, Geneva, Switzerland, BENIN Human Rights Without Frontiers International,.
9. ↑  Authoritarian slide taints West Africa’s ‘model democracy’ as Benin heads to polls *France 24*.  9.4.2021. Viitattu 10.4.2021. (englanniksi)
10. ↑  She could have been Benin’s first female president. She was just sentenced to 20 years in prison. *Washington Post*. Viitattu 12.1.2023. (englanniksi)
11. ↑  Edouard Djogbénou: Bénin: Alioune Tine exige la libération de Reckya Madougou *Benin Web TV*.  2.4.2024. Viitattu 2.4.2024. (ranskaksi)
12. ↑  Casbi: Afrique : Soignons nos certitudes collectivement ! *Financial Afrik*.  17.10.2020. Viitattu 9.3.2021. fr-FR
13. ↑  La Béninoise Reckya Madougou Lance Un Nouvel Ouvrage *doingbuzz.com*.  16.9.2020. Viitattu 9.3.2021. fr-FR
14. ↑  Madougou: *Mon combat pour la parole : les défis d'une mobilisation citoyenne pour la promotion de la gouvernance démocratique*. Paris: L'Harmattan, 2008. 310392946. ISBN 978-2-296-07511-5.

Aiheesta muualla
----------------

* Twitter-profiili
* Youtube-kanava

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Reckya Madougou